Mærker efter Klima- og Niveauforandringer ved 
Hunafloi 'i Nord-Island. 
Af 
Gudmundur G . B&rdarson , Kjorseyri, Island. 
(With an English Summary). 
Nærværende Afhandling er baseret paa Iagttagelser, som jeg i 
foregaaende Aar har gjort over postglaciale Aflejringer ved Sydvest¬ 
kysten af Hunafloi, nemlig paa den ca. 130 Km. lange Kyst¬ 
strækning fra Hrutafjordur til SteingrimsfjorSur. Jeg har valgt 
denne Egn til Specialundersøgelser, da den ligger i Nærheden af mit 
Hjem og desuden gav Haab om et betydeligt Udbytte, skønt den 
med Hensyn til fossile Molluskaflejringer sikkert staar tilbage for 
enkelte andre Egne, f. Eks. det store Lavland i Syd-Island. 
Skønt jeg drister mig til at sende denne lille Afhandling fra 
mig til Offentliggjørelse, indser jeg godt at den endnu i flere Hen¬ 
seender er mangelfuld; men i de Vilkaar, hvorunder jeg har arbejdet, 
haaber jeg at finde nogen Undskyldning. Mine geologiske Studier 
og Undersøgelser har jeg saaledes hidtil kun kunnet ofre en meget 
begrænset Tid, da andre Beskæftigelser har lagt Beslag paa største 
Delen af min Arbejdskraft. Som Følge af min isolerede Stilling 
har jeg ogsaa i højeste Grad været nødt til at arbejde paa egen 
Haand. Saaledes maatte jeg selv uden Specialisters Bistand og uden 
nødvendigt Sammenligningsmateriale udføre Artsbestemmelserne af 
de fossile Molluskarter; heller ikke Literaturen havde jeg Adgang 
til i saa fuldt Maal som ønskeligt. Da der endnu næsten intet 
3* 
